**VILNIAUS KOLEGIJOS**

**MOKSLINIO ŽURNALO**

**,,TECHNOLOGIJOS IR MENAS. TYRIMAI IR AKTUALIJOS“**

**STRAIPSNIŲ RENGIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus kolegijos mokslinio žurnalo „Technologijos ir menas. Tyrimai ir aktualijos“ straipsnių rengimo tvarkos aprašas (toliau – Aprašas) nustato Vilniaus kolegijos (toliau – Kolegija) leidžiamo mokslinio žurnalo „Technologijos ir menas. Tyrimai ir aktualijos“ (ISSN 2029-400X) (toliau – Žurnalas), straipsnių rengimo reikalavimus, jų recenzavimo tvarką, bei straipsnių rengimo ir leidybos etikos principus.
2. Žurnale, kuris leidžiamas vieną kartą per metus (IV metų ketvirtyje), Kolegijos dėstytojai bei kitų institucijų atstovai skelbia savo taikomųjų mokslinių tyrimų rezultatus.
3. Straipsniai Žurnale publikuojami lietuvių ir anglų kalbomis. Straipsnio teksto kalba turi atitikti kalbos ir rašto kultūros reikalavimus. Žurnalo redakcinei kolegijai (toliau – Redakcinė kolegija) pateikiama elektroninė mokslinio straipsnio (toliau – straipsnis) versija pagal toliau nurodytus reikalavimus.
4. Žurnalo tematika:
   1. transporto inžinerija;
   2. logistika, transporto ekonomika ir vadyba;
   3. mechanikos inžinerija;
   4. elektros ir elektronikos inžinerija;
   5. energetika ir termoinžinerija, ekonomika ir vadyba;
   6. statybos inžinerija;
   7. matavimų inžinerija;
   8. informatikos inžinerija;
   9. menotyra.
5. Straipsnio apimtis 4-8 puslapiai. Straipsnis turi atitikti Žurnalo techninius straipsnių rengimo reikalavimus (žr. 1 priedas).

**II SKYRIUS**

**STRAIPSNIO STRUKTŪRA**

1. Straipsnio struktūra:
   1. straipsnio pavadinimas;
   2. straipsnio autoriaus (-ių) vardas (-ai) ir pavardė (-ės);
   3. autoriaus (-ių) atstovaujamos (-ų) institucijos (-ų) pavadinimas (-ai) ir adresas (-ai);
   4. straipsnio anotacija originalo kalba (100 – 150 žodžių);
   5. reikšminiai žodžiai (4-7 žodžiai);
   6. straipsnio įvadas – iškeliama ir pagrindžiama mokslinė problema, formuluojamas tyrimo objektas, tikslas ir uždaviniai;
   7. mokslinės literatūros apžvalga – pateikiama aktuali mokslinės literatūros apžvalga, susijusi su straipsnyje nagrinėjama problema (žr. 2 priedas);
   8. tyrimo metodika;
   9. tyrimo rezultatai ir jų aptarimas;
   10. išvados;
   11. informacijos šaltinių sąrašas;
   12. straipsnio santrauka anglų kalba.
2. Nuorodos tekste į cituojamą dokumentą pateikiamos lenktiniuose skliaustuose, nurodant autoriaus pavardę ir dokumento leidimo metus, jie turi būti atskirti kableliu (žr. 2 priedas).
3. Išvados ir rekomendacijos straipsnyje turi būti konkrečios, argumentuotos, atitikti darbo pavadinimą, tikslą, iškeltus uždavinius bei gautus rezultatus.
4. Pateikiamas informacijos šaltinių sąrašas, kuriame turi būti nurodyti visi straipsnyje minimi šaltiniai, nepaminėti tekste šaltiniai į sąrašą neįtraukiami. Kiekvienas iš jų turi būti aprašytas remiantis bibliografinio aprašo standartais, nurodant pagrindinius bibliografinio aprašo elementus (žr. 3 priedas).
5. Straipsnio pabaigoje anglų kalba pateikiami lietuvių kalba parašyto straipsnio pavadinimas, institucija, kurioje autorius dirba, santrauka (200-250 žodžių), reikšminiai žodžiai.

**III SKYRIUS**

**STRAIPSNIO PATEIKIMO TVARKA**

1. Straipsnis pateikiamas iki rugpjūčio 31 d. el. paštu [journal@viko.lt](mailto:journal@viko.lt).
2. Pateikiant straipsnį autorius (-iai) turi pridėti:
   1. autoriaus (-ių) deklaraciją (5 priedas);
   2. autoriaus (-ių) lydraštį (6 priedas).
3. Šiuos dokumentus Žurnalo vyriausiasis redaktorius saugo Kolegijos dokumentacijos plane nustatytą terminą.

**IV SKYRIUS**

**STRAIPSNIO RECENZAVIMO PROCESAS**

1. Recenzavimą organizuoja Redakcinė kolegija. Visi straipsniai Redakcinei kolegijai pateikiami el. paštu [journal@viko.lt](mailto:journal@viko.lt).
   1. Žurnalo vyriausiasis redaktorius atlieka straipsnių preliminarų vertinimą vadovaudamasis Aprašo keliamais reikalavimais. Recenzavimui pateikiami tik preliminariai atrinkti straipsniai. Žurnalui pateiktą straipsnį recenzuoja du recenzentai, kuriuos Redakcinė kolegija parenka iš autoriaus tiriamos srities ekspertų. Recenzentai yra skiriami konfidencialiai (recenzentai nežino, kas yra recenzuojamo straipsnio autoriai; autoriai nežino, kas recenzavo pateiktą straipsnį). Recenzijai parengti skiriamos 2 savaitės, skaičiuojant nuo straipsnio pateikimo recenzentui dienos (4 priedas).
   2. Po recenzavimo, atsižvelgiant į pastabas, straipsnis gali būti grąžintas autoriams taisyti. Straipsnio koregavimui, atsižvelgiant į recenzentų pastabų skaičių, skiriama nuo 2 iki 4 savaičių skaičiuojant nuo straipsnio grąžinimo autoriui dienos. Pataisytas straipsnis turi būti pateiktas el. paštu [journal@viko.lt](mailto:journal@viko.lt) (pataisymai žymimi kita spalva, atskirame dokumente gali būti pateikiami argumentuoti atsakymai recenzentui).
   3. Galutinį sprendimą dėl straipsnio publikavimo arba papildomo recenzento paskyrimo priima vyriausias redaktorius (Redakcinė kolegija, kai vyriausias redaktorius teikia nagrinėti konfliktines situacijas) atsižvelgus į recenzentų rekomendacijas ir autoriaus pataisymus.

**V SKYRIUS**

**MOKESTIS UŽ PUBLIKAVIMĄ**

1. Mokestis už publikavimą – 30 Eur už vieną straipsnį, nepriklausomai nuo autorių skaičiaus. Šis mokestis padengia dalį Žurnalo leidybos išlaidų. Mokestį už straipsnio publikavimą autorius turi sumokėti pavedimu į Kolegijos banko sąskaitą.
2. Kolegijos rekvizitai:

Vilniaus kolegija;

a/s LT767044060001472160;

AB SEB bankas

Įmonės kodas: 111965131;

PVM mokėtojo kodas: LT119651314

1. PVM sąskaitai – faktūrai gauti būtina nurodyti tikslų organizacijos pavadinimą, adresą, įmonės kodą, PVM mokėtojo kodą ir pateikti VIKO Finansų ir apskaitos tarnybai.
2. **Mokestis už straipsnį mokamas tik gavus Redakcinės kolegijos patvirtinimą apie straipsnio tinkamumą publikuoti.** Mokestis turi būti sumokėtas per 10 darbo dienų nuo Redakcinės kolegijos raštiško pranešimo gavimo dienos.

**VI SKYRIUS**

**PUBLIKAVIMO ETIKOS PRINCIPAI**

1. Autorius (-iai) įsipareigoja:
   1. Užtikrinti, kad pateikti straipsnio rankraščiai yra originalūs, atitinka žurnalo straipsnio reikalavimus.
   2. Užtikrinti, kad straipsnyje pateikiami mokslininkų darbai yra tinkamai cituojami.
   3. Užtikrinti, kad pateikiamuose rankraščiuose nėra plagijuotos ir etikos reikalavimų neatitinkančios medžiagos.
   4. Užtikrinti, kad rengiant straipsnį buvo išvengta interesų konflikto.
2. Recenzentas (ai) įsipareigoja:
   1. Recenzuoti straipsnius objektyviai, profesionaliai, sąžiningai, nešališkai.
   2. Užtikrinti konfidencialumą, be leidėjo sutikimo neaptarinėti straipsnyje pateiktos informacijos.
   3. Deklaruoti galimus arba tariamus interesų konfliktus.
   4. Teikti recenziją su aiškia rekomendacija skelbti ar neskelbti straipsnį, įvardinant trūkumus, kuriuos galima pašalinti, kai straipsnį siūloma publikuoti, ir labai aiškius sprendimo motyvus, kai straipsnio siūloma nepublikuoti.
3. Redakcinė kolegija įsipareigoja:
   1. Savo veikloje vadovautis teisingumo, protingumo, sąžiningumo, garbingumo ir nešališkumo principais.
   2. Užtikrinti autorių ir recenzentų konfidencialumą.
   3. Objektyviai vertinti publikavimui pateiktus straipsnius.
   4. Priimti sprendimus dėl straipsnio publikavimo remiantis straipsnio verte, originalumu, tyrimų aktualumu.

# **VII SKYRIUS**

# **BAIGIAMOSIOS NUOSTATOS**

22. Aprašas įsigalioja nuo jo patvirtinimo dienos.

23. Aprašo pakeitimus gali inicijuoti Kolegijos Akademinė taryba, Kolegijos fakultetų tarybos ir Redakcinė kolegija.

1 priedas

**ŽURNALO**

**TECHNINIAI STRAIPSNIŲ RENGIMO REIKALAVIMAI**

Straipsnis Žurnalui turi būti pateiktas pagal šiuos reikalavimus:

* Straipsnis turi būti parašytas teksto redaktoriumi MS Word, Times New Roman šriftu, 10 pt (1 eilutės eilėtarpiu).
* Anotacija ir reikšminiai žodžiai rašomi viename stulpelyje, naudojant abipusę lygiuotę.
* Puslapio formatas – A4 (21x29,7 cm), vertikalus, tekstas puslapyje pateikiamas 2 stulpeliais. Tarpas tarp stulpelių 10 mm.
* Paraštės: kairioji – 20 mm, dešinioji –10 mm, viršutinė – 30 mm, apatinė – 20 mm.
* Pastraipos: pirmos eilutės įtrauka – 0,7 cm, pastraipoms nustatomas abipusis lygiavimas.
* Naudojamas nurodyto dydžio ir stiliaus šriftas:

|  |  |  |
| --- | --- | --- |
|  | **Šrifto dydis, lygiavimas** | **Šrifto stilius** |
| Pavadinimas | 12, centrinis | **Pastorintas**, DIDŽIOSIOMIS RAIDĖMIS |
| Autorius (-iai) | 11, centrinis | **Pastorintas** |
| Darbovietė ar organizacija | 11, centrinis | *Kursyvas* |
| Anotacija | 9, abipusis | Normalus |
| Pagrindiniai žodžiai | 9, abipusis | Normalus |
| Skyrių, poskyrių pavadinimai (numeruojami (išskyrus įvadą ir išvadas)) | 11, kairė | **Pastorintas** |
| Pagrindinis tekstas | 10, abipusis | Normalus |
| Lentelių tekstas | 9, kairė | Normalus |
| Lentelių pavadinimai. Numeracija | 9, abipusis | **Numeracija pastorinta**, pavadinimas normalus |
| Literatūros šaltinių tekstas | 9, abipusis | Normalus |
| Santrauka | 9, abipusis | Normalus |
| Formulės | 10, centrinis | *kursyvu* (kintamieji išskyrus skaitmenis) |
| Iliustracijų numeracija ir pavadinimai | 9, centrinis (abipusis – daugiau kaip 1 eilutės tekstas) | **Numeracija pastorinta**, pavadinimas normalus |

* Formulės rašomos, naudojant standartinį Word formulių redaktorių, numeruojamos tęstine tvarka skliausteliuose dešinėje.
* Iliustracijos – paveikslai, diagramos ir pan. *–* maketuojami ir komponuojami pačiame tekste. Skiriamoji raiška ne mažiau nei 300 DPI. Pavadinimai rašomi po iliustracija tęstine tvarka visame tekste.
* Lentelės maketuojamos kartu su tekstu, lygiavimas abipusis. Lentelių numeriai ir pavadinimai rašomi virš lentelių tęstine tvarka visame tekste.

2 priedas

**LITERATŪROS ŠALTINIŲ CITAVIMO REIKALAVIMAI**

Pagal LR Autorių teisių ir gretutinių teisių įstatymą „Citata – palyginti trumpa iš kito kūrinio pateikiama ištrauka, skirta įrodyti arba padaryti suprantamais paties autoriaus teiginius, arba padaryti nuorodą į kito autoriaus požiūrį ar mintis originalo formuluotėje.“ (Lietuvos Respublikos autorių teisių ir gretutinių teisių įstatymo pakeitimo įstatymas (2003). *Valstybės žinios*, 28 (1125).

Darbe naudojant kitų autorių informaciją, svarbu tai atlikti sąžiningai ir etiškai. Tinkamas informacijos šaltinių citavimas leidžia išvengti plagijavimo. Nuorodų pateikimas darbo tekste leidžia identifikuoti, koks šaltinis yra cituojamas bei leidžia darbą skaitantiems asmenims patikrinti faktus arba detaliau įsigilinti į darbe cituojamą informaciją.

Informacinių šaltinių citavimui bei cituojamų dokumentų sąrašo sudarymui naudoti APA (American Psychological Association) citavimo standartą.

Cituojama turi būti tiksliai. Turi aiškiai matytis cituojamos dalies pradžia ir pabaiga. Citatos pateikiamos kabutėse, po citatos pabaigos nurodomi lenktiniuose skliaustuose autorius (-iai), metai. Jeigu pažodinė citata įterpiama sakinio viduryje, pabaigus citatą, skliausteliuose turi būti pateikiama nuoroda į šaltinį, po to tęsiamas sakinys. Reikia nepamiršti, kad lietuviškame tekste visada pirmosios (atidarančios) kabutės rašomos žemai („), antrosios (uždarančiosios) – aukštai (“).

Darbe gali būti naudojami šie citavimo būdai:

* **trumpa citata** – rekomenduojama ne daugiau, kaip 40 žodžių. Trumpos citatos įterpiamos į pagrindinį autoriaus tekstą. Pvz.:

*Kardelis (2002) teigia, kad „metodais galime pavadinti įvairius būdus, naudojamus moksliniuose tyrimuose rezultatams gauti“*.

* **ilga citata** – pateikiama kaip ištrauka ir pradedama nauja pastraipa atitraukiant tekstą nuo paraštės apie 1,27 cm.

Jeigu citatoje praleidžiama dalis teksto, tuomet ta vieta pažymima laužtiniais skliaustais [...].

Citatas kitomis kalbomis reikia pateikti išverstas į tą kalbą, kuria yra rašomas darbas.

Galima kitų autorių informaciją išdėstyti ir ne pažodžiui, t. y. perfrazuojant ar interpretuojant. **Perfrazavimas** – tai teksto perteikimas, kai originalus jo pateikimo būdas keičiamas. Perfrazuojant originalų tekstą siekiama glaustai perteikti kito autoriaus mokslinio darbo rezultatus. Perfrazuojant nebūtina atkartoti tikslią teksto formuluotę ir stilių. Originalus tekstas neišskiriamas kabutėmis, tačiau pradžioje sakinio prie autoriaus pavardės skliaustuose įrašomi metai arba perfrazavimo pabaigoje pažymima nuoroda į šaltinį. Pavyzdžiui: Jonaitis (2019), teigia, kad... arba ....(Jonaitis, 2019).

Cituojant šaltinį, kurį parašė vienas autorius, tekste lenktiniuose skliaustuose reikia nurodyti autoriaus pavardę ir metus, pvz., (Kardelis, 2002). Cituojant dviejų autorių šaltinį tekste rašome abiejų autorių pavardes ir metus. Tarp minimų autorių pavardžių rašome jungtuką „ir“. Jeigu tekste minime anglų kalba parašyto šaltinio autorių pavardes, tuomet vartojame jungtuką „ir“, o jeigu pavardes nurodome skliausteliuose, tuomet rašome anglišką jungtuką „&”, pvz., (Razma ir Čenkutė, 2018) arba (Bozarth & Handfield, 2016). Cituojant trijų ir daugiau autorių šaltinius, pirmą kartą cituojant reikia nurodyti visų autorių pavardes ir metus. Cituojant antrą kartą, nurodoma pirmo autorius pavardė, santrumpa „ir kt.,“ arba „et al.,“ ir metai, pvz., (Lebedevas ir kt., 2019) arba (Wang et al., 2017). Jeigu cituojama konkreti šaltinio vieta ar pateikiama tiksli citata, nuorodoje pateikiamas ir šaltinio puslapis, pvz. (Matulaitis ir kt., 2017, p. 85). Jeigu cituojami skirtingų autorių, kurių pavardės sutampa, darbai nuorodose pateikiami ir autorių inicialai, pvz., (A. Bereczky, 2018; Z. Bereczky, 2019). Naudojant to paties autoriaus skirtingus šaltinius, kurie išleisti tais pačiais metais, cituojama, pvz., (Antanaitis, 2018a; Antanaitis, 2019b). Atitinkamai šios raidės turi būti prirašytos prie leidimo metų ir pateiktame literatūros sąraše. Jeigu kelių tais pačiais metais parašytų šaltinių pirmieji autoriai sutampa (pavyzdžiui, pirmasis: Petraitis, Jonaitis, Matulaitis, Poviliūnas, Nainiūnas, 2019, o antrasis: Petraitis, Jonaitis, Šukytė, Vosyliūtė, Jonaitytė, 2019), tuomet visada cituojant šiuos šaltinius reikia nurodyti tiek pirmų autorių pavardžių, kad galima būtų atskirti cituojamus šaltinius, pvz., (Petraitis, Jonaitis, Matulaitis ir kt., 2019; Petraitis, Jonaitis, Šukytė ir kt., 2019). Cituojant šaltinius, kuriuos parašė šeši ir daugiau autorių, pirmą kartą cituojant reikia nurodyti tik pirmo autoriaus pavardę, santrumpą „ir kt.,“ arba „et al.,“ ir metus, pvz., (Petraitis ir kt., 2019). Jeigu cituojami šaltiniai, kurių autorių pavardės sutampa, tuomet visada reikia nurodyti autoriaus vardo inicialus, pvz., A. Antanaitis (2019) ir P. Antanaitis (2017) nustatė, kad … Jeigu apibendrinami keli skirtingu laiku publikuoti to paties autoriaus šaltiniai, tuomet po pavardės didėjimo tvarka nurodome metus, atskirdami juos kableliu, pvz., (Antanaitis, 2018, 2019, 2020). Jeigu leidinio autorius yra institucija, asociacija ir panašiai, cituojant rašoma, pvz., (Vilniaus Kolegija [VIKO], 2018) [pirmą kartą pateikta nuoroda]; VIKO, 2019) [antrą kartą ir vėliau pateikta nuoroda]. Jeigu leidinyje nenurodytas autorius, rašomas pavadinimas ir leidimo metai, pvz., (Baltoji knyga dėl Europos ateities, 2017) arba pirmieji kūrinio pavadinimo žodžiai (Motorinių transporto priemonių..., 2016). Cituojant iš internetinio tinklalapio, reikėtų laikytis tokių pačių taisyklių.

Darbo pabaigoje pateikiamas išsamus literatūros sąrašas, išdėstytas pagal abėcėlę atskiru skyriumi. Naudoti šaltiniai nėra numeruojami.

3 priedas

**NAUDOTOS LITERATŪROS IR ŠALTINIŲ SĄRAŠO SUDARYMO REIKALAVIMAI IR PAVYZDŽIAI**

Bibliografinė nuoroda – bibliografinis aprašas, kuriame pateikiamos žinios apie informacijos šaltinius, minimus ar cituojamus mokslo ir studijų darbuose. Žinios apie informacijos šaltinius nuorodose turi būti pateikiamos pagal taisykles.

Literatūros sąrašas sudaromas pagal APA (American Psychological Association) citavimo standarto taisykles. Į sąrašą įtraukiami tik darbe cituoti šaltiniai ir visi literatūros sąraše nurodyti šaltiniai turi būti cituoti tekste. Literatūros sąraše naudotos literatūros ir šaltinių bibliografiniai aprašai **pateikiami abėcėlės tvarka.**

Informacinių šaltinių pagrindiniai bibliografinio aprašo elementai pateikiami tokia tvarka:

1. **Autorius(-iai) ar kolektyvas** – intelektualiai atsakingi už informacijos šaltinį (jei nėra autoriaus, galima nurodyti sudarytoją ar redaktorių). Po autoriaus pavardės dedamas kablelis ir rašoma pirma autoriaus vardo raidė;
2. **Šaltinio antraštė ir paantraštė** – pateikiama pilna informacijos šaltinio antraštė, gretutinės antraštės ir paantraštė;
3. **Laikmenos rūšis** – privaloma elektroniniams šaltiniams;
4. **Laida** – privaloma, jei dokumentas išleistas ne pirmą kartą;
5. **Vertėjai, redaktoriai, sudarytojai** – esant būtinybei galima nurodyti antrinę atsakomybę. Neprivalomas elementas;
6. **Leidimo duomenys** – skelbimo vieta, leidėjas, metai;
7. **Nuorodos sukūrimo data** – privaloma interaktyviems elektroniniams dokumentams ir internetiniams šaltiniams;
8. **Apimtis** – puslapių ar tomų skaičius. Šis elementas knygoms neprivalomas;
9. **Prieiga ar įsigijimo sąlygos** – privalomas interaktyviems elektroniniams dokumentams;
10. **Tarptautinis standartinis numeris** – ISBN, ISSN, DOI.

**Literatūros sąrašo sudarymo pavyzdžiai:**

|  |  |
| --- | --- |
| **Knyga: 1 autorius** | |
| Pavardė, V. (Metai). *Knygos antraštė: Paantraštė* (laida, jei tai nėra pirmas leidimas). Leidimo vieta: Leidyklos pavadinimas. | Kardelis, K. (2016). *Mokslinių tyrimų metodologija ir metodai* (3-oji laida). Vilnius: Mokslo ir enciklopedijų leidybos centras. |
| **Knyga: 2 autoriai** | |
| Pavardė, V. ir/& Pavardė, V. (Metai). *Knygos antraštė: paantraštė.* Leidimo vieta: Leidyklos pavadinimas. | Chudley, R. & Greeno R. (2013). *Building Construction Handbook.* (9 ed.). London: MPG Books Group. |
| **Knyga: nuo 3 iki 6 autorių** | |
| Pavardė, V., Pavardė, V. (rašome 3 ir/& 5 pavardes ir) Pavardė, V. (galutinė pavardė). (Metai). *Knygos antraštė: paantraštė* (Laidos duomenys). Leidimo vieta: Leidyklos pavadinimas. | Vekteris, V., Kasparaitis, A., Kaušinis, S. ir Kanapėnas, R. (2000). *Matavimų teorija ir praktika*. Vilnius: Technika. |
| **Knyga: 7 ir daugiau autorių** | |
| Pavardė, V., Pavardė, V. (rašome 6 pavardes), ir Pavardė, V. (galutinė pavardė). (Metai). *Knygos antraštė: paantraštė*. Leidimo vieta: Leidyklos pavadinimas. | Duoblienė, L., Jucevičienė, P., Targamadzė, V., Nagrockaitė, Š., Tijūnėlienė, O., Aramavičiūtė, V., ir Viliūnas, D. (2013). *Leonas Jovaiša: nuo pedagogikos edukologijos link: mokslo studija*. Vilnius: Vilniaus universiteto leidykla. |
| **Autorių kolektyvo (institucijos, asociacijos) knyga** | |
| Kolektyvo vardas. (Metai). *Knygos antraštė: paantraštė.* Leidimo vieta: Leidyklos pavadinimas. | Lietuvos statistikos departamentas. (2012) . *Darbo rinkos metraštis*. Vilnius: Lietuvos Statistikos departamentas. |
| **Knyga be autoriaus** | |
| Knyga, kai nėra nei autorių nei sudarytojų: *Antraštė* (Laidos duomenys). (Metai). Leidimo vieta: Leidyklos pavadinimas. | *Lietuvos Respublikos Konstitucija: Lietuvos Respublikos piliečių priimta 1992 m. spalio 25 d. referendume : oficialus tekstas.* (2016). Vilnius: Lodvila. |
| **Knygos dalis** | |
| Pavardė, V. (Metai). Knygos dalies antraštė. In V. Pavardė, V. Pavardė (sud., Ed.), *Knygos antraštė: paantraštė* (p. xx–xx). Leidimo vieta: Leidyklos pavadinimas. | Bertašiūtė, R. (2007). Sodybų tipai ir statybos tradicijos. Iš *Česlovo Milošo žemė : kolektyvinė monografija* (p. 16–41). Kaunas: VDU leidykla. |
| **Elektroninė knyga** | |
| Pavardė, V. (Metai). *Knygos antraštė: paantraštė* (laida, jei tai nėra pirmas leidimas). Prieiga per internetą: / Retrieved from aktyvi nuoroda. | Juocevičius, V. *Bendrieji reikalavimai gelžbetoninių konstrukcijų projektavimui pagal euronormas*. Prieiga per internetą:  <http://www.ebooks.vgtu.lt.ezproxy.vtdko.lt:2048/product/bendrieji-reikalavimai-gelbetonini-konstrukcij-projektavimui-pagal-euronormas> |
| **Straipsnis žurnale** | |
| Pavardė, V. (Metai). Straipsnio antraštė. *Žurnalo antraštė*, tomas (numeris), puslapiai. | Tylienė, A. (2016). Erdvės suvokimo architektūroje problematiškumas. *Technologijos ir menas*, 2 (7), 25-32. |
| **Straipsnis elektroniniam žurnale be DOI** | |
| Pavardė, V. (Metai). Straipsnio antraštė. *Žurnalo antraštė*, tomas (numeris), straipsnio puslapiai. Prieiga per internetą: / Retrieved from aktyvi nuoroda | Kavaliauskienė, Ž., Latvėnienė, V. (2018). [Tvarioji žmogiškųjų išteklių valdymo veiklos koncepcija](http://ojs.kaunokolegija.lt/index.php/mttlk/article/view/259). *Mokslo taikomieji tyrimai Lietuvos kolegijose.* (14), 81-86. Prieiga per internetą: <http://ojs.kaunokolegija.lt/index.php/mttlk/index>. |
| **Straipsnis žurnale su DOI** | |
| Pavardė, V. (Metai). Straipsnio antraštė. *Žurnalo antraštė*, tomas (numeris), straipsnio puslapiai. DOI numeris. | Kousha, K., Thelwall, M. (2017). Patent citation analysis with Google. *Journal of the Association for Information Science & Technology*, 68(1), 48–61. DOI: http://dx.doi.org/10.1002/asi.23608. |
| **Straipsnis laikraštyje** | |
| Pavardė, V. (Metai, mėnuo, diena). Straipsnio antraštė. *Laikraščio antraštė*, straipsnio puslapiai. | Pašukonienė, V. (2019, spalio 29 d.). Nobelio premija mokslininkams, ieškantiems vaistų gydyti vėžinius susirgimus. Mokslo Lietuva, 2. |
| **Straipsnis elektroniniame laikraštyje** | |
| Pavardė, V. (Metai, mėnuo, diena). Straipsnio antraštė. *Laikraščio antraštė.* Prieiga per internetą: / Retrieved from aktyvi nuoroda | Čuplinskas, R. (2019, lapkričio 19 d.). Kam tarnauja mokslas? *Bernardinai*. Prieiga per internetą: <http://www.bernardinai.lt/straipsnis/2019-11-19-kam-tarnauja-mokslas/178104>. |
| **Internetinis tinklalapis** | |
| Pavardė, V./Kolektyvo pavadinimas. (Metai). Internetinio puslapio/dokumento pavadinimas. Prieiga per internetą: http:/ | Vytauto Didžiojo universiteto biblioteka. (2014). Bibliografinės nuorodos, jų sąrašai, sąsajos su tekstu. Prieiga per internetą: [http://biblioteka.vdu.lt/bibliografines-nuorodos](http://biblioteka.vdu.lt/bibliografines-nuorodos%20) |
| **Internetinis tinklalapis: nėra datos** | |
| Pavardė, V./Kolektyvo pavadinimas. (n.d.). Internetinio puslapio/dokumento pavadinimas. Prieiga per internetą: http://www.internetinisadresas.lt | Hand, B. (n.d.). All about artificial sweeteners: The lowdown on zero-calorie sugar substitutes. Prieiga per internetą: <http://www.sparkpeople.com>. |
| **Teisiniai dokumentai** | |
| Lietuvos Respublikos Seimas. (1996). Lietuvos Respublikos statybos įstatymas (1996 m. kovo 19 d. Nr. I-1240). [žiūrėta 2018-03-14]. Prieiga per internetą: <http://www3.lrs.lt/pls/inter3/dokpaieska.showdoc_l?p_id=297903> | |
| **Pranešimas konferencijoje (nepublikuotas)** | |
| Pavardė, V. (Metai, mėnuo). *Pranešimo antraštė: Paantraštė*. Pranešimas konferencijoje: Konferencijos antraštė: paantraštė, konferencijos vieta.  Publikuoti konferencijos pranešimai aprašomi taip kaip Knygos dalys ar skyriai | Skripka, R. (2019, lapkritis). *Atsakingų statinio konstrukcijų tikrinimo ypatumai*. Pranešimas konferencijoje: Technologinės inovacijos – 2019, Vilnius, Lietuva. |

4 priedas

**ŽURNALO ,,TECHNOLOGIJOS IR MENAS. TYRIMAI IR AKTUALIJOS“ STRAIPSNIO RECENZIJOS FORMA**

**1. Straipsnio pavadinimas**

**2. Straipsnio recenzentas** (mokslo laipsnis, vardas, pavardė)

**3. Institucija, kuriai atstovauja recenzentas**

**4. Recenzavimo data**

|  |  |  |  |  |
| --- | --- | --- | --- | --- |
| Ar straipsnis atitinka žurnalo tematiką | **Taip** |  | **Ne** |  |
| Ar straipsnis turi visas reikiamas žurnalo „Technologijos ir menas. Tyrimai ir aktualijos“ straipsnio struktūrines dalis | **Taip** |  | **Ne** |  |
| Ar straipsnio medžiaga pateikta tinkamai (paveikslai, lentelės, formulės, citavimas ir kt.) | **Taip** |  | **Ne** |  |
| Ar straipsnio apimtis yra tinkama (4-8 psl.) | **Taip** |  | **Ne** |  |

|  |  |  |  |
| --- | --- | --- | --- |
|  | **Tinkama**  **(-as)** | **Reikia koreguoti** | **Netinkama (-as)** |
| Anotacijos išsamumas |  |  |  |
| Reikšminių žodžių (4-7 žodžiai) tinkamumas straipsnio turiniui |  |  |  |
| Mokslinio tyrimo problematika |  |  |  |
| Mokslinės literatūros analizės išsamumas |  |  |  |
| Tyrimo metodų ir priemonių tinkamumas |  |  |  |
| Rezultatų išsamumas ir pagrįstumas |  |  |  |
| Išvadų pagrįstumas, apibrėžtumas ir tikslingumas |  |  |  |
| Kalbos taisyklingumas |  |  |  |
| **PASTABOS** | | | |
|  | | | |
| **Recenzento siūlymas:** | | | |
| Publikuoti straipsnį be išlygų | | |  |
| Publikuoti straipsnį pataisius be pakartotinio recenzavimo | | |  |
| Publikuoti straipsnį pataisius ir suderinus su recenzentu | | |  |
| Straipsnio nepublikuoti | | |  |

Recenzentas

(parašas) (vardas, pavardė)

5 priedas

**ŽURNALO ,,TECHNOLOGIJOS IR MENAS. TYRIMAI IR AKTUALIJOS“ MOKSLINIO STRAIPSNIO AUTORIAUS (-IŲ) DEKLARACIJA**

**1. Mokslinio straipsnio (toliau – straipsnis) pavadinimas**

**2. Straipsnio autorius(-iai),**

**3. Institucija(-os), kuriai(-ioms) atstovauja autorius(-iai)**

**4. Pasirašydamas autoriaus deklaraciją, autorius (-iai) įsipareigoja:**

4.1. Be laiko apribojimų neatlygintinai išimtine licencija kolegijai perduoda šias turtines teises į straipsnį: 1) atgaminti straipsnį bet kokia forma ar būdu; 2) išleisti straipsnį; 3) platinti straipsnio originalą ar jo kopijas (toliau – autoriaus turtinės teisės).

4.2. Patvirtina, kad: 1) straipsnis yra autentiškas ir autorius perduodamas autoriaus turtines teises kolegijai vadovaujasi Lietuvos Respublikos autorių teisių ir gretutinių teisių įstatymo nuostatomis, 2) autorius perduodamas turtines teises kolegijai nepažeidžia kitų asmenų teisių ir teisėtų interesų. Autorius atlygina visus dėl šio punkto pažeidimo kolegijos patirtus nuostolius.

Deklaracija įsigalioja nuo jos pasirašymo dienos, tačiau jei straipsnis neatrenkamas spausdinimui žurnale „Technologijos ir menas. Tyrimai ir aktualijos“, ši deklaracija netenka galios.

**Autorius (-iai)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(vardas, pavardė) (parašas) (data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(vardas, pavardė) (parašas) (data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(vardas, pavardė) (parašas) (data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(vardas, pavardė) (parašas) (data)

6 priedas

**ŽURNALO ,,TECHNOLOGIJOS IR MENAS. TYRIMAI IR AKTUALIJOS“**

**AUTORIŲ LYDRAŠTIS**

|  |  |
| --- | --- |
| Autoriaus vardas, pavardė: |  |
| Mokslo laipsnis ir pedagoginis vardas: |  |
| Institucija ir pareigos: |  |
| Autoriaus mokslinių interesų sritys: |  |
| Telefonas ir el. pašto adresas: |  |